
ΕΛΛΗΝΙΚΗ ΔΗΜΟΚΡΑΤΙΑ 
ΝΟΜΟΣ ΚΑΒΑΛΑΣ ΔΗΜΟΣ ΠΑΓΓΑΙΟΥ

	Φρ.Παπαχρηστίδη 137α
	                           Ελευθερούπολη, 8 Οκτωβρίου 2018

	Ελευθερούπολη, ΤΚ 64100                          
	                             Αρ.Πρωτ.:20177
	

	Τηλ.: 
	25923 50002-3-4
	
	

	Fax:  
	25923 50079
	
	


E-mail: info@dimospaggaiou.gr


                ΠΡΟΓΡΑΜΜΑ ΕΟΡΤΑΣΜΟΥ
       ΕΘΝΙΚΗΣ ΕΠΕΤΕΙΟΥ 28ης ΟΚΤΩΒΡΙΟΥ

Με την ευκαιρία του εορτασμού της Εθνικής Επετείου της 28ης Οκτωβρίου 1940, θα πραγματοποιηθούν στην Ελευθερούπολη, έδρα του Δήμου Παγγαίου, οι παρακάτω εκδηλώσεις:
Γενικός σημαιοστολισμός των Δημοσίων και Δημοτικών καταστημάτων, των ΝΠΔΔ και ΝΠΙΔ, των Τραπεζών, των Οργανισμών, των οικιών και ιδιωτικών καταστημάτων, από της 8ης πρωινής ώρας της 26ης Οκτωβρίου μέχρι και τη δύση του ηλίου της 28ης Οκτωβρίου 2018.
Φωταγώγηση οδών, πλατειών, Δημοσίων και Δημοτικών καταστημάτων, των καταστημάτων των ΝΠΔΔ και ΝΠΙΔ, καθώς και των Τραπεζών, κατά τις βραδινές ώρες της 27ης και 28ης Οκτωβρίου 2018.
Πραγματοποίηση ομιλιών σε ειδικές συγκεντρώσεις στα σχολεία, τις Δημόσιες Υπηρεσίες, τα ΝΠΔΔ, για την ανάπτυξη της σημασίας της Εθνικής Επετείου.


ΚΥΡΙΑΚΗ 28 ΟΚΤΩΒΡΙΟΥ 2018

Ώρα 7:30 π.μ.: 
Χαρμόσυνες κωδωνοκρουσίες σε όλους τους Ιερούς Ναούς, η Φιλαρμονική του Δήμου Παγγαίου θα διέλθει τους δρόμους της πόλης παιανίζοντας το Εωθινό και εμβατήρια. 
Ώρα 8:00 π.μ.: 
Έπαρση της Σημαίας, απόδοση τιμών (Χώρος Δημοτικού Πάρκου). 
Ώρα 10:00 π.μ.: 
Επίσημη Δοξολογία στον Καθεδρικό Ιερό Ναό Αγίου Ελευθερίου, χωροστατούντος του Σεβασμιότατου Μητροπολίτη Ελευθερουπόλεως κ.κ. Χρυσοστόμου. 
Τον πανηγυρικό της ημέρας θα εκφωνήσει η Εκπαιδευτικός του 2ου Δημοτικού Σχολείου Ελευθερούπολης κα Μαριάνθη Μοσχοπούλου.
Ώρα 11:00 π.μ.: 
Επιμνημόσυνη Δέηση και κατάθεση στεφάνων στο Ηρώο του Δημοτικού Πάρκου από τις Τοπικές Αρχές, τη μαθητιώσα νεολαία, τους Οδηγούς, Οργανώσεις και Σωματεία.

Τήρηση ΕΝΟΣ ΛΕΠΤΟΥ ΣΙΓΗΣ στην μνήμη των ενδόξως πεσόντων.
[bookmark: page2]Ώρα 12:00 π.μ.: 
ΠΑΡΕΛΑΣΗ: Φιλαρμονική Δήμου Παγγαίου, Μουσικογυμναστικός Σύλλογος Ελευθερούπολης «ΟΡΦΕΑΣ», Αθλητικός Όμιλος ‘’Μαχητές Ελευθερούπολης’’, Πολιτιστικός Σύλλογος Ελευθερούπολης, Μουσικοχορευτικός Σύλλογος Ελευθερούπολης «ΤΟ ΠΡΑΒΙ», Πολιτιστικός Αιμοδοτικός Σύλλογος Ακροβουνίου, Πολιτιστικός Αθλητικός Σύλλογος «ΠΑΣ ΠΟΝΤΟΣ» Χορτοκοπίου, Μορφωτικός Σύλλογος Κοκκινοχώματος, Πολιτιστικός Σύλλογος Χρυσοκάστρου, Σύλλογος Ποντίων Μελισσοκομείου - Πυργοχωρίου «ΑΧΙΛΛΕΑΣ Μ. ΚΑΡΑΓΚΙΟΖΟΠΟΥΛΟΣ», Πολιτιστικός Σύλλογος Αυλής «Ο ΠΡΟΦΗΤΗΣ ΗΛΙΑΣ», Πολιτιστικός Σύλλογος Σιδηροχωρίου, 1ο Δημοτικό Σχολείο Ελευθερούπολης, 2ο Δημοτικό Σχολείο Ελευθερούπολης, 3ο Δημοτικό Σχολείο Ελευθερούπολης, Γυμνάσιο Ελευθερούπολης, Γενικό Λύκειο Ελευθερούπολης, 1ο Επαγγελματικό Λύκειο Ελευθερούπολης και ο Ουλαμός  Παρελάσεως της 193 Μοίρας Πολλαπλών Εκτοξευτών Πυραύλων  MLRS.
Ώρα 17.00 μ.μ.: 
Υποστολή της Σημαίας, απόδοση τιμών από Τμήμα Στρατού.

[bookmark: _GoBack]ΧΩΡΟΣ ΠΑΡΕΛΑΣΗΣ: Λεωφόρος Φρ. Παπαχρηστίδη με κατεύθυνση προς Καβάλα. Τιμώμενα πρόσωπα επί της πλατείας Νικοτσάρα.

ΤΕΛΕΤΑΡΧΗΣ: Ορίζεται ο κ. Παύλος Χατζηλιάδης.
Το γενικό πρόσταγμα των Σχολικών Τμημάτων θα έχει η εκπαιδευτικός Φυσικής Αγωγής του 2ου Δημοτικού Σχολείου Ελευθερούπολης κ. Νίκη Γιαννακίδου.

Σε ότι αφορά τις Ιεροτελεστίες, παρακαλείται να ρυθμίσει η Ιερά Μητρόπολη Ελευθερουπόλεως. 

Τα θέματα που αφορούν την στρατιωτική παράταξη, απόδοση τιμών, τάξη, κίνηση οχημάτων κτλ., παρακαλούνται να ρυθμίσουν οι αρμόδιες Στρατιωτικές και Αστυνομικές Αρχές.


ΠΑΡΑΚΑΛΟΥΝΤΑΙ  ΝΑ ΠΑΡΑΣΤΟΥΝ

Οι κ.κ. Βουλευτές του Νομού, ο κ. Αντιπεριφερειάρχης Π.Ε. Καβάλας, οι Περιφερειακοί Σύμβουλοι, οι κ.κ. Διοικητές Μονάδων και Αξιωματικοί Στρατού, Αστυνομίας, Πυροσβεστικής και Λιμεναρχείου εν ενεργεία και εν αποστρατεία, η Ειρηνοδίκης Παγγαίου, ο Πρόεδρος του Δημοτικού Συμβουλίου Παγγαίου, το Δημοτικό Συμβούλιο, οι κ.κ. Προϊστάμενοι των Δημοσίων Υπηρεσιών, Νομικών Προσώπων και Οργανισμών, ο κ. Σχολικός Σύμβουλος 4ης Περιφέρειας Δημοτικής Εκπαίδευσης Καβάλας, ο εκπρόσωπος της Ε.Α.Σ. Παγγαίου, οι Πρόεδροι Σωματείων και Συλλόγων, ο εκπρόσωπος Πανελληνίου Συλλόγου Αγωνιστών του Μακεδονικού Αγώνα,  οι Έφοροι Προσκόπων και Οδηγών καθώς και όλοι οι Δημότες.

Οι Αντιδήμαρχοι των Δημοτικών Ενοτήτων να παραστούν στις εκδηλώσεις των εδρών των αντίστοιχων Ενοτήτων.

Οι Πρόεδροι των Δημοτικών και Τοπικών Κοινοτήτων να παραστούν αντίστοιχα στις Τοπικές Εκκλησίες και Εκδηλώσεις. Επίσης να μεριμνήσουν για την ενημέρωση των φορέων και συλλόγων που επιθυμούν να καταθέσουν στεφάνι, ότι η προμήθεια του στεφανιού θα γίνει από τους ιδίους φορείς και όχι από τον Δήμο.

Ο ΔΗΜΑΡΧΟΣ ΠΑΓΓΑΙΟΥ


ΦΙΛΙΠΠΟΣ ΑΝΑΣΤΑΣΙΑΔΗΣ

